b"\n_START_ARTICLE_\nPeroralna kontracepcija\n_START_PARAGRAPH_\nPeroralno kontracepcijo predstavljajo kemi\xc4\x8dne substance, ki jih sprejmemo preko ust in prepre\xc4\x8dujejo normalno plodnost. Vse delujejo na hormonski sistem. \xc5\xbdenske kontracepcijske tabletke so na tr\xc5\xbei\xc5\xa1\xc4\x8du \xc5\xbee od zgodnjih 1960-tih in so zelo popularne. Uporablja jih na milijone \xc5\xbeensk po vsem svetu: pribli\xc5\xbeno tretjina spolno aktivnih \xc5\xbeensk v Zdru\xc5\xbeenem kraljestvu, v nekaterih de\xc5\xbeelah pa dosti manj, recimo na Japonskem. Kontracepcijske tablete za mo\xc5\xa1ke so v fazi raziskav in razvoja, tako da \xc5\xa1e niso na razpolago \xc5\xa1irokim mno\xc5\xbeicam.\n_START_SECTION_\nPrincipi\n_START_PARAGRAPH_\nKontracepcijske tabletke za \xc5\xbeenske so najpogostej\xc5\xa1a oblika farmakolo\xc5\xa1ke kontracepcije. Slu\xc5\xbeijo prepre\xc4\x8devanju nose\xc4\x8dnosti. Uporabljajo jih tudi za kontrolo disfunkcijskih krvavitev ali na primer za urejanje simptomov policisti\xc4\x8dnih ovarijev. Sestavljene so iz tablet, ki jih \xc5\xbeenska jemlje dnevno in vsebujejo odmerke sinteti\xc4\x8dnih hormonov (vedno progesterona in pogosto tudi estrogena). Pri dolo\xc4\x8denih tipih tabletk so odmerki hormonov prilagojene tako, da so v sihronosti z menstrualnim ciklusom (dva do tri fazne tablete), medtem ko imajo druge konstantne koncentracije hormonov.\n_START_SECTION_\nMehanizem delovanja\n_START_PARAGRAPH_\nTabletke delujejo na ve\xc4\x8d na\xc4\x8dinov. Prepre\xc4\x8dujejo ovulacijo, povzro\xc4\x8dijo tudi, da je verjetnost, da se embrio vgnezdi v maternico manj\xc5\xa1a. Pride tudi do spremembe cervikalne sluzi, tako da spermiji te\xc5\xbeje dose\xc5\xbeejo jaj\xc4\x8dece._NEWLINE_Obstaja ve\xc4\x8d razli\xc4\x8dni tipov 'tabletk'. Na splo\xc5\xa1no so jih vse razvili na podlagi razli\xc4\x8dnih sinteti\xc4\x8dnih estrogenov in progestinov - kemi\xc4\x8dnih analogov naravnih hormonov estrogena in progesterona. Najbolj pogoste oblike vsebujejo 20 do 40 mikrogramov ethinil estradiola (estrogenska komponenta) in fiksno ali variabilno dozo (bi ali tri fazne tabletke) levonorgestrela ali norethindrona (progestagenska komponenta).\n_START_SECTION_\nOvojnina\n_START_PARAGRAPH_\nTabletke lahko nahajamo v dveh razli\xc4\x8dno velikih pakiranjih; vsak od njiju ima navadno ozna\xc4\x8dene dneve menstrualnega cikla, ki traja 28 dni. Pri tabletkah, ki so pakirane po 21, \xc5\xbeenske jemljejo vzak dan po eno tabletko 21 dni, preostalih 7 dni pa ne. Nato za\xc4\x8dnejo zopet z novo zlo\xc5\xbeenko tablet. Tabletke, ki so pakirane po 28 tabletk, jih \xc5\xbeenske jemljejo vse dni cikla, vendar jemljejo zadnjih 7 dni le placebo tabletke, ki so vklju\xc4\x8dene v pakiranju. Po zadnji zau\xc5\xbeiti placebo tabletki za\xc4\x8dnejo \xc5\xbeenske prihodnji dan z novo \xc5\xa1katlico. Namen placebo tabletk je le ta, da uporabnica jemlje tabletke vsak dan in ji ni treba prera\xc4\x8dunavati, kdaj mora po sedemdnevnem odmoru za\xc4\x8deti jemat tabletke iz nove zlo\xc5\xbeenke. Mo\xc5\xbena je tudi prelo\xc5\xbeitev menstruacije in sicer tako, da \xc5\xbeenska ves \xc4\x8das jemlje kontracepcijske tabletke in ne naredi odmora.\n_START_SECTION_\nInterakcije z drugimi zdravili\n_START_PARAGRAPH_\nNekatera zdravila zni\xc5\xbeujejo u\xc4\x8dinek kontracepcijskih tabletk in s tem se pove\xc4\x8da mo\xc5\xbenost zanositve. Med tak\xc5\xa1na zdravila sodijo antibiotiki,barbiturati, fenitoini in karbazepini.\n_START_SECTION_\nStranski u\xc4\x8dinki\n_START_PARAGRAPH_\nDolo\xc4\x8dene \xc5\xbeenske se po tem, ko za\xc4\x8dnejo jemati kontracepcijske tablete, rahlo zredijo. Ta stranski u\xc4\x8dinek je individualne narave, saj se dolo\xc4\x8dene \xc5\xbeenske ne zredijo, nekatere pa, ki \xc5\xbee imajo zvi\xc5\xa1ano telesno te\xc5\xbeo, pa se \xc5\xa1e dodatno zredijo. Dolo\xc4\x8dene \xc5\xbeenske opazijo tudi spremembe v intenzivnosti \xc5\xbeelje po spolnosti, spremembe vaginalnega izcedka in menstruacije._NEWLINE_Drugi stranski u\xc4\x8dinki so \xc5\xa1e: slabost, glavoboli, depresija, vaginitis, urinarni infekt, spremembe dojk, spremembe na ko\xc5\xbei in vnetje dlesni.\n_START_SECTION_\nPrevidnostni ukrepi in kontraindikacije\n_START_PARAGRAPH_\nPeroralna kontracepcija vpliva na proces strjevanja krvi ter zvi\xc5\xa1a tveganje nastanka krvnih strdkov, ki lahko povzro\xc4\x8dijo globoko vensko trombozo, plju\xc4\x8dno embolijo, mo\xc5\xbegansko kap ali sr\xc4\x8dni infarkt. Tveganje je ve\xc4\x8dje, \xc4\x8de ima \xc5\xbeenska \xc5\xbee kak\xc5\xa1no sr\xc4\x8dno\xc5\xbeilno bolezen, \xc4\x8de obstaja dru\xc5\xbeinska tendenca k nastanku krvnih strdkov, prav tako pa tudi pri \xc5\xbeenskah s te\xc5\xbeavami z debelostjo, hiperholesterolemijo in pri kadilkah._NEWLINE_Kontracepcijske tabletke povezujejo tudi z zvi\xc5\xa1anjim tveganjem za pojavom plju\xc4\x8dnega raka, \xc4\x8deravno novej\xc5\xa1e tabletke naj ne bi imele vpliva na pojav te bolezni. V redkih primerih estrogen v tabletkah povzro\xc4\x8di benigno intrakranalno hipertenzijo. Jemanje tabletk zvi\xc5\xa1a tudi verjetnost nastanka benignega jetrnega tumorja._NEWLINE_Verjetnost pojavitve zgoraj na\xc5\xa1tetih problemov se ve\xc4\x8da s starostjo, zlasti \xc4\x8de so prisotne \xc5\xa1e druge zdravstvene te\xc5\xbeave. Posebej velikemu tveganju se izpostavljajo \xc5\xbeenske, starej\xc5\xa1e od 35 let, ki pokadijo ve\xc4\x8d kot 15 cigaret na dan ali imajo bolezni, povezane s sr\xc4\x8dnim ifarktom, kot so diabetes, arterijska hipertenzija (povi\xc5\xa1an krvni tlak) ali hiperholesterolemijo ali s podedovanim nagnjenjem k pojavu krvnih strdkov.\n_START_SECTION_\nKoristi in tveganja\n_START_PARAGRAPH_\nKontracepcijske tablete imajo poleg kontraceptijskega u\xc4\x8dinka in uravnavanja nerednega menstrualnega cikla \xc5\xa1e druge za\xc5\xbeelene u\xc4\x8dinke na organizem. Obstajajo dokazi, da zmanj\xc5\xa1ajo verjetnost nastanka raka na jaj\xc4\x8dniku in endometrialnega raka (raka materni\xc4\x8dne sluznice). Vendar pa na\xc5\xa1teti koristni stranski u\xc4\x8dinki niso tako dobro raziskani kot ne\xc5\xbeeleni u\xc4\x8dinki, kot je zvi\xc5\xa1ano tveganje za pojav raka dojke in globoke venske tromboze.\n_START_SECTION_\nIzum\n_START_PARAGRAPH_\nCarl Djerassi (1923) je izumil noretindron okrog 1950. Tabletko je v 1950-ih razvijal Gregory Pincus, z vzpodbudo in finan\xc4\x8dno pomo\xc4\x8djo Margaret Sanger in Katharine McCormick, obe sta bili aktivistki na tem podro\xc4\x8dju._NEWLINE_Ameri\xc5\xa1ka agencija za hrano in zdravila FDA je odobrila klini\xc4\x8dno uporabo 9 maja 1960. Okrog nje se je razvilo ve\xc4\x8d pomembnih sodnih procesov, kot sta Poe v. Ullman in Griswold v. Connecticut, preden je postala na voljo vsem \xc5\xbeenskam primerne starosti.\n_START_SECTION_\nFrancija\n_START_PARAGRAPH_\nKontracepcijske tablete so postale zakonite leta 1967."